Μελέτη των μηχανισμών δράσης της κυκλοσπορίνης σε καλλιέργειες περιφερικών λεμφοκυττάρων και στο περιφερικό αίμα ασθενών με ψωρίαση
Authors: Μπάρκης Ιωάννης 
Published: January 2014

Η CsA έχει χρησιμοποιηθεί θεραπευτικά ως ανοσοκατασταλτικός παράγοντας σε διάφορα αυτοάνοσα νοσήματα. Σκοπός της μελέτης αυτής ήταν η εκτίμηση των επιδράσεων της CsA σε διάφορες ανοσολογικές παραμέτρους in vitro και σε ασθενείς με ψωρίαση. Αρχικά μελετήθηκε η in vitro δράση της CsA σε καλλιέργειες περιφερικών λεμφοκυττάρων, με ιδιαίτερη έμφαση στον πολλαπλασιασμό περιφερικών λεμφοκυττάρων και απομονωμένων Β λεμφοκυττάρων, όπως και απελευθέρωση και παραγωγή διαλυτών ανοσολογικών μορίων όπως sCD23, slL-2R και της ανοσοσφαιρίνης IgM. Ακολούθως μελετήθηκε η in vivo επίδραση της CsA σε αντίστοιχες ανοσολογικές παραμέτρους ασθενών με διαγνωσμένη ψωρίαση, ενώ για συγκριτικούς λόγους μελετήθηκαν οι ίδιες παράμετροι και σε μία ομάδα φυσιολογικών μαρτύρων. Ένας από τους ανοσολογικούς παράγοντες που ερευνήθηκαν σαν ουσία της οποίας τα υψηλά επίπεδα είναι ενδεικτικά υπερ-λειτουργίας Τ-λεμφοκυττάρων είναι ο διαλυτός υποδοχέας της IL-2. Η IL-2 παράγεται από ενεργοποιημένα λεμφοκύτταρα και εξασκεί τη βιολογική της δράση με την δέσμευση της σε έναν υψηλής συγγένειας υποδοχέα (IL-2R) στην επιφάνεια των λεμφοκυττάρων. Η διαλυτή μορφή του υποδοχέα (slL-2R) απελευθερώνεται από ανθρώπινα ενεργοποιημένα λεμφοκύτταρα in vitro και έχει προταθεί ότι η ύπαρξη του δεσμεύει την Ιί-2που κυκλοφορεί στην περιφέρεια. Ο δεύτερος παράγοντας που μελετήθηκε ήταν η διαλυτή μορφή (25-27 kD) του CD23 αντιγόνου (sCD23), το οποίο αποτελεί παράγοντα ενεργοποίησης και διαφοροποίησης των Β λεμφοκυττάρων. Μετρήθηκαν επίσης τα επίπεδα του slCAM-1, το οποίο αποτελεί την διαλυτή μορφή του ICAM-1, που ως γνωστό θεωρείται το συνδεόμενο μόριο του LFA-1 (lymphocyte function associated antigen). Υψηλά επίπεδα sICAM-1 έχουν αναφερθεί σε ασθενείς με δερματικές παθήσεις και γΓαυτόν το λόγο κρίθηκε σαν κατάλληλος δείκτης για την παρούσα μελέτη. Επιπλέον, μελετήθηκαν οι ίδιες ανοσολογικές παράμετροι στους ορούς ασθενών με ψωρίαση, οι οποίοι υποβάλλονταν σε θεραπεία με CsA, ενώ παράλληλα προσδιορίστηκαν τα επίπεδα των ιντερλευκινών IL-2, IL-12, της νεοπτερίνης (δείκτης ενεργοποίησης Τ λεμφοκυττάρων και μακροφάγων), των επιπέδων των ανοσοσφαιρινών, και των παραγόντων συμπληρώματος, στον ορό αυτών των ασθενών. Ο κύριος σκοπός αυτής της φάσης ήταν να συγκριθούν αυτοί οι δείκτες ενεργοποίησης σε δείγματα που ελήφθησαν πριν από τη χορήγηση CsA, και 15 ημέρες 3, 6 και 12 μήνες μετά την έναρξη χορήγησης της ανοσοκατασταλτικής θεραπείας. Οι ίδιοι δείκτες ενεργοποίησης μετρήθηκαν σε δείγματα που ελήφθησαν από φυσιολογικούς δότες, διασταυρωμένους σαν σύνολο ως προς την ηλικία και το φύλο με τους ασθενείς. Τα πιο χαρακτηριστικά ευρήματα της μελέτης ήταν τα εξής: Η in vitro μελέτη έδειξε πως η CsA μπορεί να αναστείλει σήματα που οδηγούν στην ενεργοποίηση και στον πολλαπλασιασμό λεμφοκυττάρων ή να αυξήσει συγκεκριμένες λειτουργίες των λεμφοκυττάρων. Συγκεκριμένα, η CsA ανέστειλε τον πολλαπλασιασμό περιφερικών λεμφοκυττάρων και την απελευθέρωση SIL-2R μετά από ενεργοποίηση με ιονοφόρο ασβεστίου (ιονομυκίνη). Επιπλέον, η CsA ανέστειλε τον πολλαπλασιασμό προενεργοποιημένων Β λεμφοκυττάρων τα οποία επανακαλλιεργούνταν παρουσία ή απουσία κυτταροκινών...